1.Дәріс Археологиядағы анықтамалық терминдер жүйесі: зерттелу тарихы, пәннің мақсаты мен міндеттері.

1.Зерттелу тарихы

2.Пәннің мақстаттары мен міндеттері

Әдебиеттер:

1.Шер Я.А. О развитии языка археологии//Проблема археологии.- Ленинград, 1978.- Том 2

2.Клейн Л.С. Функции рахеологической теории//STPATUM plus.1999.№3, С.8-12

3.Щапова Ю.Л. Археологическая эпоха: хронология периодизация,теория, модель. Москва, 2005

4.Милюк Н.М. Археологическая терминология в современном русском литературном языке.- Ленинград, 1985

5.Кокорина Ю.Г. Терминосистема концептуальной области «Археология».-Москва,2011

1.Археология саласында қолданылып жүрген терминдерді қалыптастыру, оларды жүйеге келтіріп, ғылыми айналымға енгізудің бастамасын көтерген Ресейдің археолог-ғалымдары болды. 1864 жылы құрылған Мәскеу археологиялық қоғамы (МАҚ) мен қатар археологияда қолданылып жүрген терминдерді ретке келтіру қатар қолға алынған болатын. Осы бағытта бірқатар жұмыстар атқарылды да, бірақ ол аяқталмай тоқтап қалған болатын.

 Археологиялық анықтамалық- терминдерді қалыптастыруға арналған алғашқы еңбек тек 1978 жылы ғана жарыққа шықты. Ол Я.А. Шердің «О развитии языка археологии» атты еңбегі болатын. Зерттеуші аталған еңбекте «суреттеп жазу тілі», «графика тілі», «тарихи қорытынды тілін» бөліп көрсете келіп, олардың мазмұнын ашып берді.

 1999 жылы шыққан Л.С.Клейннің «Функции ахеологической теории» атты жұмысында археологиялық терминдердің қалыптасып, дамуына үлес қосқан әртүрлі археологиялық мектептердің қосқан үлесін көрсетіп, оның тілдік ерекшеліктеріне тоқталған және археологиялық теорияларды талдау үшін терминдерді жүйелеу мен формализациялау мәселесіне баса назар аударған.

 2005 жылы Ю.Л.Щапованың «Археологическая эпоха: хронология периодизация,теория, модель» атты жұмысы жарыққа шықты. Бұл еңбекте автор терминдердің қалыптасуы нақтылы жағдаймен қатар жүргені, соның барысында оның мәні мен мазмұны толық және терең сипатқа ие болғаны көрсетілген.

 Археологиялық анықтамалық-терминдерге қатысты жазылған ғылыми еңбектермен қатар диссертациялық жұмыстар да болды.

 1985 жылы Н.М.Милюк «Археологическая терминология в современном русском литературном языке» деген тақырыпта қорғаған кандидаттық диссертациясында келесі міндеттерді қойған:

1.Археологияда қолданылып жүрген терминдердің тақырыптық топтарын бөліп көрсету, олардың құрамын зерттеу;

 2. Археологиялық терминдердің қалыптасу жолдарын көрсету;

 3. Археологиялық терминдердің құрылымына көңіл бөлу.

 Ю.Г.Кокоринаның 2011 жылы жарыққа шыққан «Терминосистема концептуальной области «Археология» атты монографиялық еңбегінде қарастырылған мәселелердің қатарында:

1. Археологиялық терминдерді ретке келтіру үшін кочнивтік лингвистиканың мүмкіндіктерін қарастыру;

 2.Археологияның концептуальды жақтарының құрылымын қарастыру;

 3.Археолог-ғалымның тілдік объективті және субъективті жақтарын қарастыру;

4.Археологиялық терминдерді қалыптастырудың тиімді жақтарын іздестіру;

 5.Қалыптасқан терминдер мен ұсынылып отырған термин жүйесінің арасындағы

сабақтастықты қарастыру;

 6.»Археологиялық заттану сөздігін» қалыптасу принциптерін қалыптастыру.

2. Силлабустан көшіру керек: мазмұны мен мақсаты.

2 Дәріс. Заттар мен оның ерекшеліктері туралы археологиялық білім.

1. Заттар мен оның ерекшеліктері туралы археологиялық түсініктердің қалыптасу тарихы.
2. Заттарды зерттеудің негізгі принциптері.

Әдебиеттер:

1.Бонч-Осмоловский Г.А. Итоги изучения крымского палеолита//Труды Международной конференции Ассоциации по изучению четвертичного периода Европы.-Выпуск 5.- Ленинград, 1934.-С.5-23

2.Захарук Ю.Н. Наука-ученый-научные сообщества//Росийская археология.-1998.-№2.-С.198

3.Медведев А.Ф. Ручное метательное оружие (лук и стрелы, самострел)//САИ.-Выпуск Е1-36.-Москва,1966.

4.Шапова Ю.Л. Ведение в вещевидению.-Москва,2000

1.Ресейдегі археология ғылымының даму тарихы жалпы әлемдік археологияның дамуымен қатар жүрді, ал археологиялық сөздікті құрастыру жағынан алғанда ерте басталды. Мысалы, археологиялық сөздікті жасауды 1864 жылы Мәскеу археологиялық қоғамы бастаған болса, ал Батыс Еуропада бұл саладағы алғашқы еңбек онан 50 жылдан кейін жарыққа шықты (Ж.Дешелеттенің еңбегі).

 Археологияның дамуына, ол туралы зерттеулердің дамуына Н.Я.Марр мен оның жақтастары қолдаған ағым, «марризмге», «городовскийшілерге», «вулгаризмшілерге» қарсы күрестің кесірі үлкен болды.

 Г.А.Бонч-Осмоловскийдің 1930-жылдарда жариялаған жұмыстарында «заттану» деген термин пайда болды, бірақ бұл термин кейіннен «буржуазиялық» деген атқа ие болды.

 ХХ ғасырдың басында негізін қалаған типологиялық әдіс информациялық технологияның жетістіктерін пайдалануға негізделген болатын. Осы әдісті қолдаған Г.А.Федоров-Давыдов, Л.С.Клейн, А.Н.Гудим-Ленкович және тағы басқалар өздері жаңа терминдер ұсынды.

 Қалыптасқан заттанудың жағдайына шолу жасай келіп, Ю.Н. Захарчук оны «допарадичмальную» немесе «парадичмальдіге дейінгі»-деп атаған болатын.

Заттар туралы археологиялық білімнің қалыптасуында байқау мен байқаушының алатын орны зор. Себебі археолог заттар туралы терминдерді жасау кезінде өзінің ассоциясына сүйене отырып, метафораны кең пайдалана отырып өз ойын іске асырады.

Р.Ю.Кобрин алғаш рет терминдердің құрамында 15 сөзге дейін болатынын көрсеткен болатын, ол мұны ерте орыс жебелеріне классификация жасау кезінде анықтағаны белгілі.

Заттар туралы термин жасаудың субъективтілігі олардың синонимділігіне алып келеді, демек, бір терминді бір-біріне ұқсас бірнеше сөзбен айтуға болатынын көрсетеді.

Бұл еңбек заттануға қосылған үлкен үлес болды.

2.Заттану келесі принциптерге негізделген:

1.Заттар уақытқа және жерге бөлінбейді;

2.Заттың белгілі бір белгісін анықтайтын термин кез келген затқа қолданылады;

3.Заттар тек белгісіне қарай емес, белгілер комбинациясына қарай бөлінеді;

4.Заттардың комбинациясы әртүрлі болуы мүмкін;

5.Заттар топқа, морфологияға, технологиясына, неден жасалғанына, атқарған қызметіне қарай бөлінеді.

Бұл пікірді Ю.Л.Шапова ұсынып, оны қолдаушылар онан әрі дамытуда.

3 Дәріс.Концептіні анықтау және оның ғылымтану жағы.

1.»Концепт» туралы түсінік

2.Концептің ғылымтанудағы орны

Әдебиеттер:

1.Степанов Ю.Константы:Словарь русской культуры.-Москва,2001

2.Корнилов О.А. Языковые картины мира как производные национальных менталитетов.-Москва, 2003.

3.Болдырев Н.Н. Концептуальная основа языка//Когнитивные исследования языка.-Выпуск 4.-Томбов, 2009.

1.«Концепт»-когнитивті лингвистикадағы ең негізгі түсініктердің бірі болып табылады.

Бұл латынның conceptus-“түсінік”(понятие ) деген сөзден алынған. Сонымен “концепт”-түсінік деген мағына береді.

Басқаша айтқанда бұл сөздің кең түсініктегі мағынасы “картина мира”-“әлем туралы түсінік” “немесе әлем туралы ғылыми түсінік”

Әлем туралы түсінік дегенімізді О.А.Корнилов былайша суреттеген:,,... адамзат қоғамның

белгілі бір даму сатысында барлық ғылымдардың ықпалымен жинақталған әлемтуралы түсініктердің жиынтығы.»

 Концепт- белгілі бір зат, оқиға туралы саналы түрде қалыптасқан олардың жекелеген қасиеттері, басқа заттар мен, оқиғалар мен байланысы, оған адас ойлау сөз процесінде сүйенеді.

 Жекелеген концептілерді анықтаудың бірнеше түрлері бар: заттық-тәжірибелік, ойлау, танымдық-экспериментальдық, теориялық-танымдық әрекет, вербальдық және вербальдық емес қатынас.

 Континивті лингвистиканың бір бағыты- лингвокогнитивті концептология – ол концептіні модельдеуді ұлттың когнитивті түсінігі, ұлттық концептосферасы ретінде қарастырады.

2.Археологиялық заттанудың ядросы (негізі-М.Е.) ретінде келесі концептілерді атауға болады: кеңістік,уақыт, морфология, технология, материал, функция және т.б.

Лингвистика ғылымында «терминологическая картина мира (ТКМ)» мен бір қатарда концептуальді область деген элемент бар, ол конструктивті – морфологиялық көзқарасқа негізделген.

 Археологияның концептуальды обласы туралы айтқанда, оның құрылымына келгенде, Н.Н.Болырев қарапайым фораттар қатарына кез-келген зат туралы зерттеуші-археологтың санасында қалыптасатын нақтылы-сезімдік образды көрсетеді.

 Сонымен, археологиялық ғылыми концепт белгілі бір затқа қатысты болады, ол затқа байланысты түсінік және термин қалыптастырады.

 Концептің ғылыми тұрғыдан алғандағы орны сонда, ол бір жағынан археологияның концептуальды обласын анықтауға көмектеседі, оның басты міндеті конструктивті-морфологиялық әдісті қолдана отырып археологиялық терминдердің, сөздердің қалыптасуына, реттелуіне көмектеседі.

4 Дәріс. Білім мен термин конгитивті лингвистика позициясында.

1.Заттар туралы білім мен терминдер.

2.Когнитивті лингвистика мен археология.

Әдебиеттер:

1.Кубрякова Е.С. Язык изнание.-Москва, 2004

2.Лейчик В.М. Динамика термина (три возраста термина)//Сборник научных трудов в честь В.Ф.Новодрановой.-Москва, 2010.

1.Археологиялық заттарды суреттеп жазу басты назар аударатын мәселелердің қатарында: өзіндік ерекшеліктеріне қарай заттардың белгілері; классификация таксондары (әр авторда әр түрлі болуы мүмкін); бір атауға біріктірілетін заттардық таңдау. Осы соңғы белгіні Ю.Л.Шапова археологиялық категорияның орнына морфофункциональды топтар деп атайды.

 Археологиялық заттарды квалификациялауға келсек, ол туралы әртүрлі болжамдар, ұсыныс-пікірлер бар. Ол жөнінде Е.С.Кубрякова үш типке бөлуді ұсынады: индивидуальды, совместное, раздельное.

 Ғылымтанымдық тұрғыдан алғанда ғылыми білім эмпритивтік және теориялық, ал классификациялық тұрғыда кейбір ғалымдардың пікірінше және метатеориялық болып бөлінеді. Метатеориялықта жалпы білімдік және философиялық білімдер бірге қарастырылады.

 Археолог-ғалымдар табылған заттарды өзін қоршаған дүниедегі заттармен байланыста, не этнографиялық мәліметтерге сүйеніп қарастырады. Оның мысалы ретінде қазіргі күнде айналымда жүрген ваза, кубок, тағы басқа терминдерді атауға болады.

 Заттарға қатысты жаңа терминдерді енгізу барысында зерттеуші ғылым өзінің ұлттық тілінің ерекшеліктерін, оған тән заңдылықтарды сақтай отыруға тырысады және терминдерді қалыптастыруға қойылатын талаптарды сақтап отырады. Термин жасау бағытында жүріп жатқан соны бағыттар оның бір жүйеге келуіне, сабақтасығын дамытуға мүмкндік береді.

 Терминдерді қалыптастырудағы қалыптасқан үрдістің өзгеруі ғылыми парадигманың ауысуына да байланысты болуы мүмкін.

 Когнитивті лингвистикалық көқарас тұрғысынан алғанда жинақталған білімнің терминдерде бейнеленуі қалай анықталады. Бұл мәселе өте күрделі процесс, оған жауап беру үшін терминдердің үшжақты құрылысын дұрыс түсіне білу қажет, олар: тілдік субстрат, логикалық субстрат және терминологиялық мән. Сонымен, терминде тілдік, жалпы ғылымдық және арнайы мамандық білімдер ұшталып келеді.

 Терминологиялық жұмыстар үшін терминдерді жүйеге келтіру маңызды болса, терминологиялық жұмыс білімдерді қалыптастырудың жолы болып табылады.

2.Когнитивті ғылым әлем туралы мәліметті (информацияны) әртүрлі ракурста және қатынасты қарастырады.

 Археологиялық заттануға деген конструктивті – морфологиялық бағыт, өз кезегінде заттарға қатысты мәліметтерді кең қамтып, олар туралы толық информация алуға жол ашады, соған мүмкіндік береді. В.М.Лейчиктің айтуы бойынша кез келген термин үш кезеңді бастан өткереді, олар: туу, есейу және өлу. Қалыптасқан термин жасау жүйесі, қолданыстағы тернминдер бірнеше кезеңді бастан өткеруде,олар: ХІХ ғасыр археологиялық заттарды суреттеп жазу; ХХ ғасыр ортасындағы артефактылардың алғашқы классификациясының жасалуы және ХХ ғасырдың соңында алғашқы екі кезеңге қатысты сын-пікірлердің шыға бастауы.

 Археологиялық біртұтас термин жүйесін қалыптастыру барысында объектіні интерпретациялаудан, оған аналитикалық, жүйелік (системный) мән беруге көше бастағанын көрсетеді. Бұл археология ғылымының алдына жаңа бағыт-бағдар беріп, оның заттанушылық мазмұнын жан-жақты ашуға мүмкіндіктер берері сөзсіз.

 Бұл дегеніміз, қазіргі когнитивті зерттеулердің конструктивті морфологиялық бағыты және конгитивті ғылымның конгитивті лингвистикасы терминдер жүйесін қалыптастыруда кең түрде қолдануына жол ашады.

5 Дәріс.Археологиялық білімнің категориялық және консептуальдық құрылымы.

1.Археологиялық білім туралы түсінік

2.Археологиялық категориялар

Әдебиеттер:

1.Философский словарь.- Москва, 1983.

2.Капица С.П. Общая теория роста человечества.- Москва, 1999.

3.Щапова Ю.Л. Археологическая эпоха: хронология периодизация,теория, модель. Москва, 2005

4. Щапова Ю.Л. Археология и морфология//Советская археология.-1991.- №2.-С.120-130

1.Кез-келген ғылымның құрылымы эпмириялық және теориялық болып бөлінеді. Зерттеуші археолог жұмыс істеу барысында материалдық және идеялдық объектілерді белгілеу үшін ғылымның осы екі бағытын қатар пайдаланады.

 Категоризация – тіл мен білімде зерттеу барысында пәнаралық байланысты пайдалану. Археологтар үшін кеңістік және уақыт категориялары басты орында, ал археологиялық дәуір болса онан төмен тұрған категория.

Кеңістік. Археологтар ежелгі мәдениеттерді зерттеген кезде оларды белгілі бір территориялық объектілермен байланыстырады. Кеңістік адамдардың оны игеруімен байланысты анықталады.

Уақыт. Археология ғылымында уақыт әртүрлі категория ретінде қарастырылады. Антикалық кезеңде уақыттың екі түрі туралы айтылған, олар: эон және хронос.

Эон (мәңгілік) дін мен өнерге қатысты. Хронос- жергілікті, қиратушы мен қиратушыға қатысты уақыт. С.П.Капица «Уақыт 1»-ден физикалық, астрономиялық деп, ал «Уақыт 2»-ден философиялық, тарихи уақытты атаған.

Археологиялық дәуір (эпоха). Оның басталуы антропогенездің басталуымен, соңы – кейінгі Ортағасырға сай келеді.

 Кеңістік пен уақыт категориялары жалпы ғылымдық, ал археологиялық дәуір болса – арнайы, салалық категория.

Археологиялық заттануға қатысты категориялар: морфология, технология, материал, функция.

Морфология – заттар мен тірі организмдердің жекелеген бөліктерінің формасы, құрылыс және өзара орналасуы жөніндегі ғылым. Морфология ғылымының құрамдас бөлігі ретінде археологиялық заттануға қатысты конструкция мен форма, көлемдер, декор мен түсті атауға болады. Морфологияның негізгі принциптері: форма мен функцияның байланысы, тұтас және оның бөлшектері. Заттың формасы оның материалы мен жасау технологиясымен байланысты.

 Материал- латынша materialis «вещественный» (заттық) – бұл белгілі бірдеңені не арнайы мақсатқа пайдаланылатын зат, шикізат.

 Технология – грекше techne – «мастерство» - бұл материалды өңдеу және ғылыми суреттеу барысында қолданылатын әдістердің жиынтығы. Технология ежелгі өндірістің не өндіріс мәдениетінің бір бөлігі ретінде қарастырылады. Белгілі бір археологиялық категорияның бөлігі десе де болады. Қолданылу аясына қарай археологиялық категориялардың келесі түрлерін атауға болады: қару-жарақ, ат әбзелдері, әшекейлер, ыдыстар, құрылыстар. Осы категориялардың барлығын біріктіретін концепт - функциясы, атқаратын қызметі, сондай-ақ оларға қатысты категориялар. Жебе ұштарына қатысты концептер: үшқырлы, жапырақ тәрізді, ұңғылы және тағы басқа түрлері.

 Ыдыстарға қатысты концептерге тән басты белгі – олардың формасында, олардың қатарына: кесе, құмыра, құты және тағы басқа концептерді жатқызуға болады. Құрал-жабдық, ат әбзелдері, әшекейлер,ыдыстар,құрылыстар категориясы эмпириялық білімге жатады, ал кеңістік, уақыт, морфология,технология, материал, функция категориялары теоретикалық білімге жатады.

6 Дәріс. Археологиядағы «зат» терминіне түсінік.

1. Археологиядағы «зат» туралы түсінік.
2. Зат және артефакт.

Әдебиеттер:

1.Жебелев С.А. Предмет археологии- изучение вещественных памятников прошлого// Антология советской археологии: В 3 т.-Т.1.-Москва,1995.

2.Брей У., Трамп Д. Археологический словарь.-Москва, 1990.

3.Генинг В.Ф. Объект и предмет науки в археологии.- Киев, 1983.

4.Шапова Ю.Л. Ведение в вещевидению.-Москва,2000

5. Новодранова В.Ф. Когнитивное терминоведение// Татаринов В.А. Общее терминовидение: Энциклопедический словарь.- Москва,2006

1.Археологияның концептуальды облысында зат (вещь) категориясының алатын орны ерекше. Затты әртүрлі ғылым зерттейді, олардың қатарында: криминалистика, техника, этнография, музейтану т.б. ғылымдар бар. Затқа жан-жақты түсініктемені 1925 жылы белгілі археолог С.А.Жебелев берген болатын.

 Археологияда «зат» сөзімен қатар «артефакт» - адамның қолымен жасалған пайдаланылады. «Артефакт» сөзінің мазмұны жөнінде зерттеушілер арасында әртүрлі пікірлер айтылып, жазылып жүр. В.С.Бочкарев бойынша бұл сөз объектінің жекелеген ерекшелігін (ыдыстағы өрнек), толық объектіні, монумент, құрылымына (мысалы, жерлеу орнының құрылымын) қатысты болса, ал В.Ф.Генинг бойынша артефакт пен археологиялық ескерткіштің арасындағы басты айырмашылық сонда, соңғысы тікелей адамның тіршілігіне қатысты қалдықтар, олар табиғатта объективті түрде сақталған болып келеді. Басқаша айтқанда: археология зат- ежелгі адамның қолымен жасалып, пайдаланылған материалды объект. Археология ғылымында «затты» зерттеумен заттану айналысады. Заттану – заттар әлемін зерттеу, бұл ғылымның объектісі, ежелгі заттар дүниесі. Осы заманғы археологияда біртұтас термин жүйесін қалыптастырудың қажеттілігі анықталып отыр. Заттанудың археология категориялары ретінде заттардың класы (мәселен, қанжар), конструктивті элементтері (мәселен,тұтқасы) және осы элементтердің одан әрі қарай жүйеленуін алса болады.

 Когинтивті психология бойынша адамның басты қабілеті – заттар мен құбылыстарды классификациялай және категориялай білу болып табылады.

 Категоризациялау процесі екі сатыға бөлінеді: объектіні бүтін (целого) түрінде қабылдау және оның кейіннен жекелеген қасиеттер мен белгілерге бөлінуі. Археологиялық терминологияны құруда осы екі саты да кездеседі. Алғашқы сатыға мынадай терминдерді жатқызуға болады: лавр тәрізде найзаның ұшы, дротты білезік. Ал келесі сатыда осы терминдер онан әрі терминдер жүйесіне бөлінуі мүмкін.

7 Дәріс. Археологиялық терминологияның синтетикалық, кешенді ғылым технологиясы ретінде ерекшелігі.

1.Археологиялық терминологияның ерекшелігі.

2.Археологиялық терминдердің кешендік келбеті.

Әдебиеттер:

1.Кызласов И.Л. Удила аскизской культуры Х-ХІҮ вв. (типология,происхождения,развитие) // Вопросы археологии Хакасии.-Абакан, 1993.

2.Кокорина Ю.Г. Терминосистема концептуальной области «Археология».- Москва,2011.

1.Археологияның синтетикалық, кешенді ерекшелігі сонда оның табиғаттану, дәл және гуманитарлық ғылымдардың білімін, әдістері мен терминдерін кеңінен пайдалана білуінде болып табылады. Басқа ғылымдар сияқты археологиялық білім де эмпириялық және теориялық болып екіге бөлінеді. Эмпириялық деңгейдегі археологиялық терминдерде әлем картинасының тек ежелгі ғана емес, сонымен қатар қазіргі концептін анықтайтын сөздер пайдаланылады. Термин ретінде тарелка білезік, қамал, тағы басқа да сөздер пайдаланылып жүр.

 Эмпириялық археологиялық білімде этнографиялық терминдер кеңінен қолданылады.

 Геология мен химиялық әдістер ежелгі материалдарды зерттеу үшін қолданылады: тас еңбек құралдарын, қыш, металл, шыны заттарды зерттеу кезінде.

Тас ғасырының ескерткіштерін зерттеу кезінде геологиялық білімдер кеңінен пайдаланылады, әсіресе геологялық дәуірдің келесі терминдері: плейстоцен, гюнц, миндель т.б., ежелгі фора мен фаунаға қатысты терминдер (мамонт, жүндес мүйізтұмсық, климаттық дәуірлердің терминдері, сондай-ақ биологиялық білімдер мен терминдер де қолданылады.)

2.Қазіргі күнде археолгиялық терминдер қатарында математикалық білім мен

терминдер де жиі қолданылып жүр (матрица, корреляция, т.б). Сондай-ақ математикалық білімдер ежелгі жазуларды дешивровкалауда қолданылып жүр ( майя жазуында).

 Теоретикалық археология саласында әлеуметтану мен философиялық білімдер (цивилизация,мәдениет, қоғам), этнографиялық (шаруашылық мәдени тип, фольклор), сонымен қатар тарихи терминдер археологиялық сипатқа ие болуда: төңкеріс- жаңа тас ғасырының төңкерісі, инвентарь – жерлеу инвентары.

Теоретикалық салада табиғаттану ғылымдарының да терминдері пайдаланылуда, атап айтқанда 1927 жылы В.А. Городцов ежелгі заттарға қатысты келесі заңдылықтарға тоқталған болатын: индустриальдық эволюция заңы, бұл сол кезеңдегі археология үшін зор алға басқандық болды.

Сонымен қатар заттардың табылған жеріне қатысты терминдер айналысқа енді: сосново-мазинск, сосново-маяцк, қарасұқ, тіпті қанжар.

Ғылыми айналымда археологиялық заттардың ерекшеліктеріне, белгісіне қатысты терминдер кеңінен ене бастады, бұл бағытта Д.А.Крайнов ыдыстарға қатысты, А.Ф.Медведев ежелгі Русь жебелеріне қатысты, әртүрлі ауыздықтарға байланысты терминдерді ұсынды.

Конструктивтік-морфологиялық негізде жасалған терминдер қатарына бірқатар ғылымдарда қолданылып жүрген терминдер қолданылған, олардың қатарында биологиялық, геометриялық (шар,конус,призма,пирамида, т.б), семиотикалық түсініктер (белгі, код,т.б) бар.

Археологиялық терминология синтетикалық, кешенді, болумен қатар, кешенді бола отырып, осы саладағы ғылымның эмпирикалық және теориялық деңгейінде кеңінен қолданысқа ене бастады.

8 Дәріс. Дәстүрлі археологиялық терминология мен конструктивті – морфологиялық тәсілге негізделген терминологияны салыстыру.

1. Дәстүрлі археологиялық терминология
2. Конструктивті – морфологиялық тәсілге негізделген терминология

Әдебиеттер:

1. Кокорина Ю.Г. Терминосистема концептуальной области «Археология».- Москва,2011.
2. Дәстүрлі археологиялық терминологияға келесі ерекшеліктер тән: метафоралық (метафоричность), бейнелік (образность), субъективтік.

 1.Дәстүрлі археологиялық терминологияға жрғары метафоралық ерекшелік тән болып келеді. Заттардың (әшекейлердің) конструктивті элементтерін суреттеп жазу барысында келесі метафоралық терминдер қалыптасқан канал (моншақты өткізетін жіп), томпақша (әшекейдегі сәл биіктеу жер), ілгек (ілуге арналған жер), құлақша, ұя, бас, бел, аяқ, тіл, мұрт, тарақ, дене, тағы басқа терминдер қолданысқа енген.

Дәстүрлі археологиялық терминологияда бейнелік басым болып келеді. Терминдер үшін тірі жан-жануар мен геометриялық бейнелер қолданылған, олар: күмбезді, тікбұрышты, сопақша,түймелі, иірілген т.б. терминдер. Әшекейлерде кездесетін тесік не ілгектерге байланысты қалыптасқан терминдер: үштесікті, екітесікті, үшиықты. Кейбір терминдер сөздердің сіңісуі, негізгі атаулардың қосылып жазылуы арқылы құралған: үштесікті жүген, бірілгекті жүген, т.б. Кейбір терминдерге субъективтілік тән болып келеді. Мысалға, үй-жайға қатысты терминдердің қатарында тамбур не дәліз, тіпті тамбур-дәліз деген атаулар кездеседі.

Сонымен қатар дәстүрлі терминдер жасау кезінде суффикстерді тіркеу жиі кездеседі. Бұл әсіресе ыдыстардың атауларында жиі кездеседі (орысша атауларда): венчик, шейка,ручка,ножка, сосуда .

2.Конструктивті – морфологиялық тәсілге негізделген термин дерге синонимдер пайдаланылмайды. Сонымен қатар кез келгенконструктивті элементтің өз дефинициясы бар және белгілі порциялар бойынша суреттеп жазылады, олар: түрі, құрылысы, жалпы нұсқасы (формасы). Бұл тәсілде қалыптасқан терминдерде метафоралықтан алшақтау, оны сирек қолдануға тырысқан.

Кез келген терминология конвенциональды, демек, пайдаланушылардың арасындағы «келісімге» негізделген, сондықтан ол жалпыға ортақ болып келеді. Конструктивті – морфологиялық тәсілге негізделген термин дер әртүрлі кезеңді зерттеуші археологтардың арасындағы өзара түсіністікке негізделген. Бұл терминдер жүйесіне басқа ғылымдардың терминдерін пайдалану тән болып келеді. Әсіресе әр тілдерде, басқа ғылымдарда пайдаланылып жүрген терминдерді пайдаланудың орны ерекше.

Сонымен бұрын қолданыста болған дәстүрлі археоллогиялық терминдерге қарағанда конструктивті-морфологиялық тәсілге негізделген терминдердің артықшылығы көп.

 9-Дәріс. Археологиялық терминдерді археологиялық концепция саласында талдау әдісімен жіктеу (классификация).

1.Құрылыстарға қатысты терминдерді жіктеу

2. Ыдыстарға қатысты терминдерді жіктеу

Әдебиеттер:

1.Розова С.С. Классификационная проблема в современной науке.- Новосибирск, 1986

2. Кокорина Ю.Г. Терминосистема концептуальной области «Археология».- Москва,2011.

3.Шапова Ю.Л. Естественнонаучные методы в археологии.-Москва, 1998

 1.Жіктеу (кассификация) ғылыми процедура ретінде классиология ғылымының пәні болып табылады. Бұл ғылым геология, биология, география ғылымындағы классификация мәселелеріне байланысты ХХ-ХХІ ғғ. Арасында пайда болған ғылым. Классиологтардың айтуына қарағанда: классификация- бұл білімді ұйымдастырудың жолы.

 Ю.Г. Кокоринаның еңбегінде қару-жарақ, ат әбзердері, әшекейлер, құрылыстар мен ыдыстарға қатысты классификациялар қарастырылған.

Құрылыстарға қатысты терминдер келесі принциптер бойынша жасалған:

1) атқарған қызметіне байланысты құрылыстар;

 2)оның ішіндегі бөлмелердің аты, атқарған қызметі;

 3) құрылыстың конструктивті элементтері бойынша: шалаш тәрізді құрылыс,

екіқабат құрылыс, үй тәрізді құрылыс (бұл жерде киіз үй сөз болып отыр- М.Е .)

 Құрылыстар тереңдігіне қарай: тереңдігі 30см дейінгі – жер үсті құрылыстары, тереңдігі 30-150 см – жартылай жеркепе, тереңдігі 150 см терең – жеркепе.

Атқарған қызметіне қарай бөлмелердің терминдері: қойма, жерасты қоймасы, астық сақтайтын бөлме, асхана, ұйықтайтын бөлме және т.б.

Құрылыстардың конструктивті элементтеріне қатысты терминдер: есік, кіре беріс, табалдырық, тепкішек және т.б.

2.Ыдыстарға қатысты терминдерді жіктеу барысында олардың ежелгі, антикалық замандағы аттары – терминдер мен қатар қазіргі кезеңнің ыдыстарына қатысты атауларда қолданылған, олардың қатарында: астау, көзе, сынап көзе, шырағдан, дастархан, қақпақ, құм (хум), қазан, кесе, табақ және басқа атаулар бар.

Кейбір ыдыстардың атаулары олардың сыртқы пішініне байланысты қойылған: дөңгелек түпті ыдыс, бомбаға ұқсас ыдыс, келі тәрізді ыдыс.

Археологтар ыдыстардың ерекше белгілеріне қарай оларды: бүйірі шар тәрізді, көпқырлы, т.б. деп бөледі. Ю.А.Шапова ыдыстарды зерттеудің конструктивті-морфологиялық әдісіне сай келетін ыдыстардың келесі элементтерін бөліп көрсеткен: ернеуі, жиегі,мойыны, бүйірі, түбі, түп жағы, тұтқасы, тағы басқа элементтері бар.

 10 Дәріс. Археологияның тұжырымдамалық саласы: категориялы және фреймдік құрылымы.

1. Категориялық құрылымы.
2. Фреймдік құрылымы.

Әдебиеттер:

1. Кокорина Ю.Г. Терминосистема концептуальной области «Археология».- Москва,2011.

1.Археологияның тұжырымдық саласына археологиялық білімнің категориялық және концептуалдық жақтары жатады, оның құрамына археологиялық деректану (заттану), теориялық археология, далалық археология, археология тарихы және тағы басқалар кіреді.

 Археологиялық заттанудың тұжырымдық жағына келсек, категориялар мен олардың құрамындағы терминдер бірнеше деңгейге бөліп қарастырылады, олар:

1. Жоғарғы;
2. Тематикалық;
3. Суперординатты;
4. Базалық;
5. Субординатты;
6. Субконцептуальды деңгейлер.

Енді әрбір категорияның құрылымына тоқталып көрелік.

1. Жоғарғы деңгей – зат.
2. Тематикалық деңгей категориясы – қару-жарақ.
3. Суперординатты деңгей: шаншитын, шабатын, кесетін қару-жарақ.
4. Базалық деңгей: балта, кельт
5. Субординатты деңгей: бірқұлақты кельт, екі құлақты кельт.
6. Субконцептуальды деңгей: сегий-турбинск үлгісіндегі кельт.

Ыдыстар:

1. Жоғарғы деңгей – зат.
2. Тематикалық деңгей – ыдыстар.
3. Суперординатты деңгей – ыдыстың түріне қатысты, олар: ашық, жабық,дөңгелек, жалпақ түпті ыдыстар.
4. Базалық деңгей – оған әртүрлі формадағы ыдыстар жатады: құты, кубок, құмыра, кесе, көзе т.б.
5. Субординатты деңгей – әрі түрін, әрі оның қай мәдениетке қатысты екенін білдіретін ыдыстар: қырғыз вазасы, черняхов вазасы т.б.
6. Субконцептуальды деңгей де ыдыстың формасындағы ерекшелігі көрсетіледі: қызғалдақ тәрізді құты, шәйнек тәрізді құмыра, т.б.
7. Тұжырымдық сала фреймдер жүйесі бойынша берілуі мүмкін. Фрейм туралы когнитивті ғылымда қалыптасқан біркелкі түсінік жоқ. Әртүрлі пікірлер бар.

Фрейм туралы Ю.Г.Кокорина былай дейді: «единица знаний, организованная вокруг некоторого понятия, но в отписке от ассоциаций, содержащая данные о типичном и возможном для этого понятия».

Базалық және субординатты деңгейді құрайтын кез келген концепт партитивті фрейм бола алады. Мысалға, Орта Азиялық стацинарлық үй фреймі құрамына келесі элементтер кіреді: айван, ташнау, кон, тандыр, суфа және тағы басқалар.

Қарастырылған категориялардың әрқайсысы өз кезегінде гипоникалық фрейм ретінде қарастырылады, онда белгілердің жіктелуі көрсетіледі.

 Мысалға, фрейм ат әбзелдері:

Подфреймдер: жүген, ертоқым

Подфрейм ертоқым: үзеңгі.

Оның слоттары: дөңгелек үзеңгі, домалақ үзеңгі.

Ассоциативті фреймдер. Мысалға тасбақа тәрізді фибула концептуальды референт (ойдағы заттан) және концептуальды корреляттан – тасбақадан тұрады.

 Сонымен, конструктивті-морфологиялық әдіс негізінде суреттеп жазу жүйесі пайдаланылады, ол нақты бөлінген подсистемадан тұрады, олар субординаттық, базалық және суперординатты деңгейлерге бөлінеді.

11 Дәріс. Археологиялық терминологиядағы атаулы бірліктерді анықтау.

1.Атаулы бірліктер.

2.Атаулы бірліктердің археологиялық терминдерге қолданылуы.

Әдебиеттер:

1.Шухардт Г. Вещи и слова//Шухардт Г. Избранные статьи по языкознанию.- Москва, 2003

2.Колшанский Г.В. Некоторые вопросы семантики и языка в гносеологическом аспекте// Принципы и методы семантических исследований.-Москва, 1976

3.Кубрякова Е.С. Типы языковых знаний.-Москва, 2008

1.«Сөз және зат» лингвистика ғылымының бір саласы болып табылады. Олар жөнінде Г.Шухардт былай деген болатын: «они должны проникать друг в друга, переплетаться и приводить к результатам, одинаково необходимым и ценным как для той, как и для другой области».

Қазіргі кезеңде номинация мәселесін когнитивтік ғылым тұрғысынан зерттейді, таңдау не номинативті бірлік атаулының (единиц) жасалуы коммуникация процесімен тығыз байланысты. Демек, ежелгі адамның дүние танымын реконструкциялауды номинативтіден қарауға болады. Ол жөнінде Г.В.Колшанский: «сущность номинации заключается не в том, что языковой знак обозначает вещь или каким-то образом соотноситься с вещью, а в том, что он ретрезентирует некоторую абстракцию как результат позновательной деятельности человека, абстракцию, отображающую диалектическое противоречие единичного и общего реальных предметов и явлений» - деп жазды.

Термин қалыптастыруда басты нәрсе ол басты белгі (признак) болып табылады. Археологиялық терминдердің қалыптасуы көпшілігінде басты белгіге байланысты. Мысалы аңбасты білезік. Атаулы бірліктер негізінде лексиконнан алынады, ал ол болса адамның есте сақтауымен байланысты.

Зерттеушінің санасында алдымен бейне қалыптасады, сонсын ол табылған затты сол бейнемен салыстырады, ал лексиконнан оның атауына байланысты сөзді табады. Осылайша термин-метафора қалыптасады. Терминнің негізі ретінде атрибуттық компонент алынады. Мысалы, оттәрізді жебе, ладье тәрізді балта және тағы басқа.

2.Сөзқалыптастыру, демек терминқалыптастыру процесінде екі логикалық операция іске асырылады, олар: категоризациялау және ассоциация.

Ю.Л.Шапова адам баласының есінің қалыптасуында бес стадияны бөліп көрсетеді, олар: түйсік, қайталау, ------- (навык), оқу, білім.

Конструктивті-морфологиялық бағыт логикаға назар аударудың қажеттілігін басшылыққа ала отырып, басқа ғылымдарда қалыптасқан жүйеге көңіл аударуды ұсынада. Белгілі бір заттың түр-сипатын суреттеп жазу кезінде оны биологиялық, геометриялық объектілермен салыстыру керек, бұл ғылымдарда оны әлдеқашан суреттеп, оған классификация жасалып қойған болуы мүмкін. Осы тұрғыдан алғанда суреттеп отырған үзеңгінің формасы дөңгелек болса, оны суреттеп жазу барысында дөңгелек, дөңгелекше және тағы сондай сөздерді пайдалануға болады.

Конструктивті-морфологиялық түрде жасалған терминдердің қатарында ғылымның басқа түрлерінен алынған сөздер, атаулар қолданылады. Олардың қатарында биологиядан: балық, жәндіктер, т.б.; геометриядан: шар, призма, конус, куб, приамида тағы басқа сөздер бар.

12 Дәріс. Археологтың тілдік тұлғасының концептосферасындағы объективтілік пен субъективтілік.

1. Дәстүрлі археологиялық терминді ұстанушылар.
2. Конструктивті-морфологиялық бағыт.

Әдебиеттер:

1. Лихачев Д.С. Концептосфера русского языка//Известия АН СССР. – Серия литературы и языка.- Т.52.-№1.-Москва, 1993.
2. Городцов В.А. Русская доисторическая керамика//Труды ХІ Археологического съезда (Киев 1899 г.).- Москва, 1901.
3. Городцов В.А. Типологический метод в археологии//Антология советской археологии: в 3 т.-Т.1.-1917-1933.-Москва, 1995.
4. Генинг Г.Ф.Структура археологического познания (прогблемы социально-исторического исследования).-Киев, 1989.
5. Захарук Ю.Н. Наука-ученый-научные сообщества//Росийская археология.-1998.-№2.-С.97-200.
6. Каменецкий И.С., Маршак Б.И., ШерЯ.А. Анализ археологических источников.- Москва, 1975
7. Клейн Л.С. Археологические источники.- Ленинград, 1978.
8. Клейн Л.С. Классификация в археологии: Терминологический словарь-справочник.- Москва, 1990.
9. Щапова Ю.А. Введение в вещеведение.-Москва, 2000.

1.«Концептосфера» сөзін ғылыми айналымға енгізген Д.С.Лихачев ол туралы былай деген: «...ол халықтың не жеке адамның тілі мен ақыл-ойы»

Типологиялық әдістің Ресейде негізін қалаған ғалым, белгілі археолог В.А.Городцов болы. Ол өзінің «Русская доисторическая керамика» атты еңбегінде биологиялық классификацияны пайдалана отырып керамиканың классификациясын ұсынды және оның латынша терминдерін көрсетті. В.А.Городцов бойынша заттай ескерткіштер категорияға, типке, бөлімге бөлініп қарастырылады. Ол ұсынған теорияның субъективтілігі сонда, ол бір типке формасы жағынан ұқсастығы көп не аз (более менее) заттарды топтастырады.

Өзінің зерттеулерінде археологияның пәнін және объектісін, әлеуметтік-тарихи зерттеулердің теориясына арнаған В.Ф.Генинг болды. Ол ғылымтанудың алдыңғы жетістіктеріне сүйене отырып танымның теориялық және эмпирриялық жақтарын бөліп көрсете отырып археология пәнінің, объектісінің әр деңгейін көрсетіп берді, сонымен қатар ғылыми айналымға өзі аббревиатура (СИО-АК,ЭКО,КИО,РОСП,ЭЗО) және символ-сөздер (АТ-мазмұн, АМ-теория) ұсынды.

Н.Ю.Захарчук археологиялық мәдениет, археологиялық факт мәселелерін қарастырып, археология ғылымының осы күнгі жағдайын «допарадигмальное» деп бағалады. Ол өзінің еңбектерінде философиялық, тарихи терминді толықтырып отырды және опртный блок теорий археологии, археологический феномен және т.б. терминдерді енгізді.

Археологиялық теорияның дамуына авторлар коллективі жарыққа шығарған «Анализ археологических источников» атты еңбек зор үлес қосты. Бұл еңбекте археологиялық деректі суреттеп жазу кезінде қолданылатын барлық белгілер анықталған, көптеген археологиялық терминдерді пайдалана отырып, археологиялық классификация терминіне жан-жақты талдау жасалған, информатикалық терминдерді өз зерттеулерінде пайдаланған.

Бұл еңбекте, сонымен қатар, заттарға қатысты біртұтас классификация жасау жоққа шығарылған.

Л.С.Клейн археологиялық деректерді зерттеу барысында тарихи, археологиялық терминдерді кеңінен пайдаланған, өзі терминдер құрастырып, ғылыми айналымға енгізген, ол жүйелік және информатикалық бағыттарды қатар қолданған. Ол ұсынған теорияның субъективті жағы сонда, автор өзі терминдер енгізіп, бұрыннан белгілі терминдерге өз трактовкасын қосқан. Л.С.Клейн терминдік сөздіктің авторы.

Классификация мәселесіне Ю.П.Хлюшкин мен Е.Д,Гражданкиновтың еңбегінде назар аударылған.

Ю.Л.Щапова археологиялық деректің бір бөлігі ретінде заттануға көңіл аудару қажеттігін көтерді, ол сонымен қатар макроэволюциялық процестерге қарай жіктеу әдісін ұсынды және заттардың белгілерін (знаков) анықтауға қатысты жаңа көзқарас ұсынып, соны негіздеп берді. Жалпы классификацияны ұсынып, оны негіздеді. Ол терминдер жасау үшін философияның, ғылымтанудың, технетиканың, биологияның, информатиканың жетістіктерін пайдаланды.

Археологтың тілдік тұлғасының концептосферасын анықтай келіп, байқағанымыз конструктифті-морфологиялық көзқарасты қолдаушы ғалымдардың арасынан жаңа типтегі ғалымдар қалыптаса бастағаны байқалады, олар әртүрлі ғылымдардың жетістіктерін пайдалана отырып, жүйелі терминдерді қалыптастыруда.

13 Дәріс. Археологиялық терминдерді зерттеудің философиялық-гносеологиялық аспектілері.

1.Терминдердің білімді бекітуші, ашушы функциялары.

2. Терминдердің танымдық функциясы.

Әдебиеттер:

1. Лихтер Ю.А. Археологический источник и база данных – выбор модели//Круг идеи: модели и технологии исторической информации.-Москва, 1966

2. Щапова Ю.Л. Введение в вещеведение.-Москва, 2000.

3. Лейчик В.М. Терминоведение: предмет, метод, структура.- Москва, 2009.

1.Қазірде когнитивті лингвистиканың ішінде оның жаңа бағыты – когнитивті терминтану қалыптасқан, оның қатарына археологиялық терминология да кіреді.

Зерттеушілер терминдердің гносеологиялық үш тобын бөліп көрсетеді, олар: жаңа білімді тіркеу; жаңа білімді ашу және білімді беру (передача знания).

Ғылымтанулық классификация осы принциптерге негізделген.

Терминдер бар білімді бекітеді. Оның түсінігін, категориясын, заңдылықтарын білдіре отырып бекітеді.

Терминдер жаңа білімнің ашылуына көмектеседі. Белгілі бір теорияның не концепцияның «шырмауында» болған терминдер, кейде осы теорияның өсуіне, дамуына түрткі болады.

Терминннің басты функцияларының бірі – системоландырушы функциясы мен қатар оның прогностикалықта функциясы бар. Прогностикалық (болжамдық) функция ғылымның бағыттарының дамуына жол ашып, ғылыми білімді алуға көмектеседі.

Қазіргі күнде археолог ғалымдардың алдында біртұтас археологиялық терминдер жүйесін қалыптастыру міндеті тұр.

2.Археологиялық заттанудың терминологиясына қатысты логикалық байланысты былайша құруға болады: бірмақсатта пайдаланатын ыдыстарды біріктіретін морфофункциональды топ; белгілі бір белгісіне қарай (заты, көлемі және т.б.) бөлінген морфофункциональды топ; уақыты мен орнына қарай біріктірілген морфофункциональды топ.

Археологияда белгілі бір информацияның бірлігі болып табылады, сонымен қатар, белгілі таңдауда интуитивті, еркін таңдау да орын алған. Белгі ретінде кейде формасы, кейде түсі, материалы не декорының бар-жоғы есептеледі.

Терминдердің функциональды классификациясы.

Археологиялық білімді тіркеу затпен жұмыс атқару, істеу барысында жүзеге асырылады.

Археологиялық заттану терминологиясында түсінік ретінде зат алынады ал олардың конструктивті элементі, демек, білімді тіркеуші терминдер заттарлы және олардың бөліктерін суреттеп жазу үшін қолданылады.

Осындай терминдерге мысал ретінде заттардың формасындағы конструктивті элементтерін көрсететін сөздерді айтса болады, олар: кеңмойынды үшкіртипті құтылар, жалпақтүпті ыдыстар, тағы басқаша.

Термин - археологияны тану құралы.

Термин жүйесінің терминологиядан басты айыпмашылығы сонда, оның толықтығында (жан-жақтылығында), аяқталғандығында, көпсатылығында сонымен қатар, арнаулы түсініктермен және терминдермен арадағы байланысында.

Когнитивті терминтануда термин тілдің динамикалық моделінің компоненті ретінде қарастырылады.

14 Дәріс. Археологиялық терминдерді зерттеудің логикалық аспектісі.

1. Дж.Венн диаграмманың мазмұны.
2. Корреляция.

Әдебиеттер:

1. Реформатский А.А. Термин как лесической системы языка// Проблемы структурной лингвистики. –Москва, 1968
2. Суперанская А.В., Подольская Н.В., Васильева Н.В. Общая терминология: Вопросы теории.- Москва, 2004
3. Щапова Ю.Л. Введение в вещеведение.-Москва, 2000.

1. Терминдер белгілі бір теориямен не концепциямен байланысты, олар нақтылы бір кезеңдегі ғылымның даму деңгейін көрсетеді. Осыдан 200 жылға жуық бұрын қалыптаса бастаған археология ғылымының терминдер жүйесі әлі қалыптасу үстінде.

Терминология дегеніміз А.А.Реформатскийдің айтуы бойынша: «слугой двух хозяев: системы лексики и системы научных понятий» - болып табылады.

ХІХ ғасырдың соңында ағылшын логикі Дж.Венн жасаған графикалық нұсқада бес қатынастық арасындағы байланысты төрт сопақша мен ортасында тесігі бар төрт бұрышпен бейнеленген.

Дж.Венн диаграммасын пайдалана отырып археологиялық терминтанудың келесі белгілері арқылы көрсетуге болады, олар: туыстық, ұқсастық, бірлестік, біргелік және корреляция (родства,сходства, совместности, сосуществования и коррелиция).

Туыстық. Заттардың атын және олардың конструктивті элементтерін анықтау үшін пайдаланылатын сөздердің туыстығын этимология анықтамайды (ол биологияда - генетика). Терминдердің этимологиясын зерттеу жөнінде әртүрлі пікірлер бар, бірқатары оның қажеті жоқ деп есептейді, ал келесі бір ғалымдар оны зерттеу қажет деген пікірді қолдайды. Дегенмен, әртүрлі тілдегі конструктивті элементтерді зерттеудің барысында оның шыққан жерін, таралу аймағы, қай мәдениетке қатысты екенін анықтауға мүмкіндік туады.

Ұқсастық. Ұқсастықты әртүрлі термин жүйесінде де пайдалануға болады. Мысалға философиядан археологияға категория сөзі өтіп, басқаша сипатқа ие болды. Құрылысқа қатысты каннелюра сөзі археологияда керамиканы суреттеп жазуда пайдаланылады.

Біргелік (совместность). Термин құру барысында басқа тілдегі, басқа ғылым саласының терминдегі сөздерді пайдалануға болады. Заттарды суреттеп жазу кезінде геометриядан, биологиядан алынған сөздер кездеседі.

Қатар өмір сүру (сосуществование). Оның биологиялық мысалы ретінде биоценоз алынады. Ю.Л.Щапова оның мысалы ретінде түбірінде «генез», «ценоз», «сфера» бар сөздерді алған. Онан биогенез, техногенез, техносфера.

2.Корреляция – бұл себеп пен салдарды есепке алмайтын синхронды байланыстың бір түрі. Биологияда организмдердің ішіндегі, организмдер арасындағы корреляцияны қарастырады.

Археологиялық терминология тұрғысынан алғанда корреляция – бұл археологиялық терминдерді теориялар системасы талаптарына сай, түптеп келгенде конструктивті-мофологиялық бағытқа байланысты жасау болып табылады. Дж.Венн жасаған диаграммада 31 үйшік көрсетілген, оны 31 қатардан тұратын 5 баған ретінде де қарастыруға болады (таблица). Қарастырылып отырған бес қатынас 1,3,5,7,9 қатарларға сәйкес келеді.

Тарихи туыстықты көрсететін қатынастар 2,4,11-15 және 17 қатарда көрсетілген.

4,6,10,11,14,15,19 және 23 қатарда туыстығы қайта есептелген қатынастар жүйесі көрсетілген.

15 - қатар биологиялық түрдің (вид) түсінігіне сәйкес келеді – болашақта – археологиялық типке (Ю.Л.Щапова «археологиялық түр» (вид) деген терминді ұсынған).

15 Дәріс. Археологиялық терминдерді зерттеудің аспектісі.

1. Когнитивтік терминтануда лингвистикалық терминологияны талдау әдістері

2.Символ сөздер мен етістіктер

 Әдебиеттер:

1. Гринев С.В. Введение в терминоведение.- Москва, 1993
2. Даниленко В.П. Русская терминология.- Москва, 1977.

1.Когнитивтік терминтануда лингвистикалық терминологияны талдауға қатысты алты әдіс (метод) белгілі, олар:

1. Тарихи суреттеу;

2. Компонентті талдау (анализ);

3. семантикалық көбейтулер әдісі;

4. Дефинициондық талдау;

5. дистрибутивті талдау;

6. Формальды парадигін бірлігін (единиц) қалыптастыру әдісі.

Терминологизациялық әдіс. Терминологизациялаудың барысында термин арнайы логикалық және семантикалық операциясыз жасалады. Ол үшін адамның тіршілігі барысында қолданылып жүрген сөз алынады. Ондай сөздердің қатарына: сырға, білезік, қоңырау т.б. сөздерді жатқызамыз.

Іс жүзінде барлық ыдыс атаулары, қару-жарақ атаулары терминологизациялау барысында қалыптасқан терминдер.

Күрделі (сложнопроизводные) термині. Бұл терминдердің ыдыстарды суреттеп жазудағы орны ерекше. Кеңмойынды үшкіртүпті құты, келітәрізді ыдыс, т.б.

Алмасқан сөздерден жасалған терминдер, алмасқан сөздер барлық салада кездеседі, олардың қатарында шет елдік сөздер де бар: диадема, модальен, фасад, пеш-тандыр, арка,киіз үй (юрта) және т.б.

Символ сөздерді пайдалана отырып жасалған терминдер.

Осы үлгідегі терминдерге: У-тәрізді, Г-тәрізді терминдер. С.В.Гринев терминдердің қалыптасуының бірнеше этапын (кезеңін) көрсеткен. Бірінші кезеңде басымдылық тілішіндегі алмасуға негізделген, екінші кезеңде морфологиялық және синтаксистикалық әдістер, үшінші кезеңде – морфолого-синтаксикалық. Лингвистикалық классификацияның бір бөлігі сөз бөліктеріне қарай классификациялау болып табылады. Лингвистика ғылымында ұзақ уақыт зат есімнен басқа сөзтоптары термин бола ала ма деген сұрақ даулы болып келеді. Себебі зат есімнен қалыптасқан терминдердің саны өте көп, олар негізінде зат және оның конструктивті элементі.

Термин қалыптастыруда етістіктің алатын орны да үлкен. Терминдердің қалыптасуындағы етістіктің алатын орны туралы В.П.Даниленко былай деп жазған: «...Языковым средством представления данной категории логических понятий как раз и являются пилагательные».

Етістік терминдердің қатарында символ-сөздердің де алатын орны бар: Г- тәрізді қақпа, Т – тәрізді құрылыс, т.б. Етістіктен құралған терминдердің кейбіреулері заттың көлеміне, конструктивті элементтерінің санына да байланысты. Сонымен археологиялық терминдердің негізі зат есімнен тұрады, оның басты себебі заттардың, оның бөлшектерінің аттары зат есіммен аталады.